Ο Έλληνας γείτονας

Ο Έλληνας γείτονας (πρωτότυπος τίτλος: Katzelmacher) είναι γερμανική ταινία του 1969 σε σκηνοθεσία και σενάριο του Ράινερ Βέρνερ Φασμπίντερ.

Πλοκή
Μια παρέα Γερμανών, της οποίας τα μέλη δεν έχουν ειλικρινείς σχέσεις, αιφνιδιάζονται από τον ερχομό ενός Έλληνα μετανάστη, του Γιώργου. Η Ελίζαμπεθ, που μένει μαζί με τον Πέτερ, υπενοικιάζει ένα δωμάτιο του σπιτιού της στον Γιώργο και τότε η παρέα αρχίζει τους σχολιασμούς.

Αρχικά, τον περνούν για Ιταλό και ύστερα μαθαίνουν την καταγωγή του. Διαδίδουν ψέματα για εκείνον, όπως ότι η Ελίζαμπεθ έχει ερωτικές σχέσεις μαζί του και πως εκείνος βιάζει γυναίκες. Ύστερα, λένε πως είναι βρώμικος, όπως όλοι στην Ελλάδα, και κομμουνιστής, καθώς η Ελλάδα, όπως ισχυρίζονται, είναι γεμάτη κομμουνιστές.

Η μόνη που δεν συμφωνεί με τις απόψεις αυτές είναι η Μαρί, η οποία τον ερωτεύεται και αφήνει τον Έριχ για χάρη του. Η Μαρί και ο Γιώργος αποφασίζουν να ζήσουν μαζί στην Ελλάδα, παρ' όλο που ο Γιώργος είναι παντρεμένος με δύο παιδιά.

Μία μέρα, οι άντρες της παρέας δέρνουν τον Γιώργο και όταν το μαθαίνουν οι γυναίκες συμφωνούν με την πράξη αυτή εκτός από τη Μαρί. Μετά από αυτό, η Ελίζαμπεθ συνεχίζει να του υπενοικιάζει το δωμάτιο. Η παρέα, ενώ στην αρχή ξαφνιάζεται, στη συνέχεια θεωρεί πως είναι έξυπνη η κίνηση της Ελίζαμπεθ, καθώς οι ξένοι που μένουν στη Γερμανία τους κάνουν τις δουλειές και τα λεφτά μένουν στη χώρα.

Στο τέλος, η Μαρί λέει πως ο Γιώργος θα την πάει στην Ελλάδα το καλοκαίρι και πως δεν την πειράζει για τη γυναίκα του, γιατί «στην Ελλάδα όλα είναι διαφορετικά».

Διανομή
ΗθοποιόςΡόλοςΧάνα Σιγκούλα ΜαρίΡάινερ Βέρνερ Φασμπίντερ   ΓιώργοςΙρμ Χέρμαν ΕλίζαμπεθΠέτερ ΜόλαντΠέτερΧάρι ΜπερΦραντςΛίλιθ ΟύνγκερερΧέλγκαΧανς ΧίρσμιλερΈριχΈλγκα ΖόρμπαςΡόζιΡούντολφ Βάλντεμαρ ΜπρεμΠάουλ

Παραπομπές

Κατηγορία:Γερμανικές ταινίες
Κατηγορία:Γερμανικές ασπρόμαυρες ταινίες
Κατηγορία:Ταινίες από Δυτική Γερμανία
Κατηγορία:Γερμανόφωνες ταινίες
Κατηγορία:Ταινίες με θέμα τη μετανάστευση
Κατηγορία:Ταινίες σε σκηνοθεσία Ράινερ Βέρνερ Φασμπίντερ
Κατηγορία:Ταινίες του 1969